Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Coolbet hokiliigas olid laupäeval ja pühapäeval võidukad liiderklubid Riia HK Kurbads ja Tallinna HC Panter.
Riia HK Kurbads alistas laupäeval Narvas sealse PSK suurelt 7:1 (3:0, 1:1, 3:0). Riialaste poolel hiilgasid kübaratrikiga Roberts Jekimovs (3+1) ja Davids Livšics (3+2) ning neli tulemuslikku söötu andnud Toms Hartmanis. Viimase värava sepistas Edgards Adamovics, Italo Milbergis kontole kogunes kaks resultatiivset söötu.

Pühapäeval läksid samad meeskonnad uuesti vastamisi ja sel korral teenis Kurbads koguni 13:2 (5:0, 6:0, 2:2) võidu. HK Kurbadsi poolel särasid samad mehed, kes laupäevases avakohtumises: David Livšics (4+0), Robert Jekimovs (3+4), Jekabs Šilins (1+0), Julians Misjus (2+1), Edgars Adamovics (1+4), Emils Ločmelis (1+0) ja Martinš Špaks (1+1). Lisaks neile andsid Tomas Hartmanis ja Marcis Zembergs kumbki neli tulemuslikku söötu.

Narva PSK väravat kaitsnud Daniil Seppenen ja Aleksandr Šustov tõrjusid mängu jooksul vastavalt 26 ja 38 riialaste pealeviset. HK Kurbadsi väravas mänginud Eesti U-20 noortekoondise väravavaht Fjodor Aganezov tegi 13 tõrjet.

Liigatabelis teisel kohal olev Tallinna HC Panter alistas laupäeval Haabersti jäähallis Kohtla-Järve HC Everesti 4:1 (1:0, 1:1, 2:0). Pantrite kasuks viskas kaks väravat Andrei Rozinko ning ühe Niklas Sildre ja Ilja Babrushev. HC Everesti poolel oli täpne Andrei Bedniakov.

Pühapäeval kohtus HC Panter tiitlikaitsja Tartu Välk 494-ga ning teenis 6:4 (2:1, 2:2, 2:1) võidu. HC Panteri leeris tegid skoori Kevin Parras (1+1), Ilja Babrushev, Paul Sillandi, Niklas Sildre (1+2), Andrei Rozinko (1+1) ja Vladislav Anufriyenka (1+1).

Tartlaste väravate eest hoolitsesid Vassili Titarenko, Olev Kork, Aleksejs Širokovs ja Maksim Širokovs. Kodumeeskonna väravavaht Anatoli Sizov tõrjus mängu jooksul 10 ning külaliste Andrei Bonch-Bruevich 38 vastaste pealeviset.

Coolbet Hokiliiga mängud jätkuvad järgmisel nädalavahetusel. Laupäeval, 26. novembril kell 16.30 kohtuvad Narva jäähallis Narva PSK - HC Panter, kell 19.00 Astri Arenal Tartu Välk 494 - HS Riga ning kell 19.15 Kurbadsi hallis HK Kurbads - Kohtla-Järve SK Viru Sputnik. Pühapäeval vastavalt kell 11.55 ja 16.30 peavad Tartu Välk 494 ja HS Riga ning HK Kurbads ja SK Viru Sputnik korduskohtumised.

Coolbet Hokiliiga tabeliseis: HK Kurbads 20 (10), HC Panter 17 (10), Tartu Välk 494 10 (9), Narva PSK 8 (9), HS Riga 7 (10), HC Everest 6 (8), SK Viru Sputnik 0 (8).
## Pealkiri:

user
Coolbet hokiliigas nautisid võidurõõmu tabeli liidrid
assistant